הוועדה המשותפת לוועדת הכלכלה ולוועדת הפנים והגנת הסביבה לדיון בהצעת חוק תאגידי מים וביוב, כנסת 20, פרוטוקול מספר 7, 2017-12-05 19:15

דוד ביטן: אני מתכבד לפתוח את ישיבת הוועדה המשותפת לוועדת הכלכלה ולוועדת הפנים והגנת הסביבה לדיון בהצעת חוק תאגידי מים וביוב, התשע"ח-2017, שהיא פיצול מהצעת חוק תאגידי מים וביוב (תיקון – צמצום מספר תאגידי המים והביוב), התשע"ז-2016.

דוד ביטן: סיימנו את הדיון הציבורי בנושא תאגידי המים והודעתי שגם חברי הכנסת וגם היועצים המשפטיים, גם משרד האוצר, גם רשות המים וגם ראשי הרשויות, נערוך ישיבות כדי "לסגור" את העניין הזה ולקבל החלטות מה אנחנו רוצים לעשות בנושא תאגידי המים – ביטולם, צמצומם וכיוצא בזה.

דוד ביטן: בינתיים יש לנו בעיה מסוימת עם העניין הזה, כי לא נספיק בתוך שבועיים–שלושה לסיים את העניין, זה ייקח לנו לדעתי בין חודש לחודשיים לפחות כי כולם אנשים עסוקים.

דוד ביטן: לכן נצטרך לפצל סעיף אחד מהצעת החוק.

<איתי עצמון: אגיד במשפט על מה מדובר.

<איתי עצמון: כרגע חוק תאגידי מים וביוב קובע אבני דרך לתאגוד ולאחר מכן לתאגוד אזורי.

<איתי עצמון: תאריך היעד הראשון הוא 30 בדצמבר 2017, כלומר בסוף החודש הזה.

<איתי עצמון: ככל שהחוק לא ישתנה, כפי שאמרתי גם בישיבה הקודמת, בעצם מתחיל התהליך להתגלגל לפי החוק, לפי רפורמה שנחקקה עוד בשנת 2013, לקראת תאגוד אזורי.

<איתי עצמון: מה שכרגע מונח על שולחן הוועדה לפי הנחייתו של יושב-ראש הוועדה הוא הצעה לדחות את המועדים הרלוונטיים בחוק לתהליך הזה של תאגוד ותאגוד אזורי, כרגע כתוב כאן בנוסח: ב-6 חודשים, או ככל שיוצע מועד אחר אנחנו נתאים את הנוסח כמובן.

דוד ביטן: מכיוון שאני לא רוצה להתחיל עכשיו את כל הסיפור, לא אתן זכות דיבור לגבי השאלה האם צריך תאגידים או לא צריך תאגידים ומה המצב, לא נתחיל את הכול מאפס.

דוד ביטן: נקרא את הצעת הפיצול.

דוד ביטן: אם יש למישהו התייחסות לגבי ההצעה עצמה, בבקשה, אבל אין עכשיו דיון על הכול.

דוד ביטן: רק על העניין הטכני הזה של דחיית מועד כדי שתוך זמן קצר נוכל להביא את הצעת החוק באופן מסודר.

דוד ביטן: נכון שהשר אלי כהן ביקש ממני להעביר את הצעת החוק הזאת כפי שהיא בקריאה הראשונה.

דוד ביטן: לדעתי לא נכון לעשות כך כי אין הבדל כמעט בין הצעת החוק הזאת לחוק התאגוד, במקום 13 תאגידים כמדומני יהיו 15 תאגידים, זה לא נותן שום דבר.

דוד ביטן: אנחנו עורכים דיון כללי על הכול ובסופו של דבר נקבל החלטות ונקבע אותן בהצעת החוק ונעביר את זה בקריאה הראשונה, וגם בקריאה השנייה והשלישית בסוף כי הרבה שינויים לא יהיו.

דוד ביטן: בבקשה.

<איתי עצמון: אני מבקש לפני כן לציין, מבחינת התהליך, לפי תקנון הכנסת כרגע הוועדה מתבקשת להחליט על פיצול מהצעת החוק הממוזגת, הצעת החוק שמיזגה שתי הצעות חוק פרטיות, של הסעיפים שנוגעים למועדים, לתקן אותם כפי שאקרא בעוד רגע.

<איתי עצמון: גם אישור הפיצול וגם אישור הצעת החוק הנובעת מן הפיצול כפופים כמובן לאישור מליאת הכנסת, מכיוון שלפי סעיף 79(ב) לתקנון הכנסת הפיצול טעון אישור של מליאת הכנסת.

דוד ביטן: בוודאי.

דוד ביטן: אם נקבל החלטה היום נביא את זה לדיון במליאת הכנסת ביום שני.

איציק שמולי: יש לי שאלת הבהרה.

איציק שמולי: אנחנו קובעים מועד חלופי בהצעת החוק?

איציק שמולי: מה אנחנו עושים עם התאריכים?

<איתי עצמון: למעשה יש מספר מועדים רלוונטיים לתהליך של חובת תאגוד ולאחר מכן חובת תאגוד אזורי.

<איתי עצמון: ההצעה היא לדחות את אותם מועדים.

<איתי עצמון: יש כמה וכמה סעיפים שבהם מופיעים התאריכים האלה.

<איתי עצמון: אסביר כאשר נגיע להקראה.

<איתי עצמון: כרגע מדובר על פיצול סעיפים 1(1) ו-(3), 6(3) ו-10 להצעת החוק.

<איתי עצמון: את הסעיפים האלה הוועדה תחליט לפצל ואנחנו נתקן אותם כפי שאציג עוד מעט כאשר נקרא את הנוסח.

חמד עמאר: אני חושב ש-6 חודשים זה המון זמן.

דוד ביטן: אסביר לך היכן נעוצה הבעיה.

דוד ביטן: כאשר אנחנו נסיים את חקיקת החוק, תמיד אנחנו יכולים לבטל את החוק הזה שבו אנחנו מאריכים את המועדים.

דוד ביטן: מכיוון שמדובר בבחירות מוניציפליות באוקטובר 2018 ואנחנו לא יודעים מה יהיה עד אז, לפיכך ניתן עד סוף 2018, אבל אם נגיע להסכמה לגבי הצעת החוק, באופן אוטומטי "נסגור" את התאריכים.

סאלח סעד: המטרה היא לדחות את התחולה של החוק.

דוד ביטן: של החוק הקיים, לא של הצעת החוק הזאת.

דוד ביטן: יש חוק קיים, שבדצמבר מחייב אותנו להקים 13 תאגידי מים.

<איתי עצמון: קודם כול, בכלל בעניין חובת תאגוד, ליישר קו.

דוד ביטן: יוצא דבר מצחיק, שאם נמשיך את הדיון פה, לא רק לא נצמצם את מספר התאגידים אלא גם נוסיף עליהם.

דוד ביטן: ברור שלא לזה התכוונו.

דוד ביטן: אנחנו רוצים או לצמצם את מספר התאגידים או לבטל אותם.

דוד ביטן: נדבר על זה כי יש לזה המון השלכות.

דוד ביטן: מעבר לזה, ביקשתי ממשרד האוצר ומרשות המים להביא לי הצעה שתחזיר את אמון הציבור, שהיום לא קיים, ונערוך על זה דיונים.

דוד ביטן: למשל יש היום חובות גדולים מאוד לתאגידים, לא אגיד אפילו את סכום החובות.

סאלח סעד: יהיה לך קשה למצוא אזרח אחד שמרוצה.

דוד ביטן: היום אף אחד לא מרוצה.

דוד ביטן: זה הבעיה שלהם, שהם הגיעו למצב הזה.

דוד ביטן: לפעמים מנהלים את העסק בקשיחות, שוכחים שיש צרכן בדרך.

דוד ביטן: בסופו של עניין, כשאנחנו נביא הצעה, תאמין לי שהיא תהיה טובה, אבל אנחנו כרגע לא נדון בזה, זה לא העניין, דנו בזה שעות רבות.

לאה פדידה: נותנים לנו עוד חצי שנה לחשוב איך אנחנו מבטלים את התאגידים?

דוד ביטן: לא, לדעתי נסיים את העניין בתוך חודשיים–שלושה, אבל צריך לשבת ולדון.

דוד ביטן: לא נקבל החלטה בלחץ זמן.

חמד עמאר: אני מבין שברגע שנקבל החלטות על הצעת החוק אז גם המועדים שנקבעים כאן יתבטלו.

<איתי עצמון: אפשר לשנות אותם.

דוד ביטן: נשנה אותם מייד.

דוד ביטן: כפי שעכשיו מחוקקים, אפשר לחוקק גם בעוד חודש.

סאלח סעד: אם אתה מבטיח, אתה מקיים.

סאלח סעד: אתה אומר שזה יהיה בעוד חודשיים.

דוד ביטן: חודשיים–שלושה.

דוד ביטן: אנחנו צריכים לשבת בישיבה מסודרת כדי שנוכל לגמור את העניין, לדון בהשלכות, לדון בבעיות.

דוד ביטן: יש ניירות על כל דבר.

דוד ביטן: אחרי שנגמור את הכול נקבל החלטות.

דוד ביטן: אבל תמיד זה יהיה לטובת האזרח, אין לכם מה לדאוג בעניין הזה.

<לאה ורון: חברת הכנסת לאה פדידה תצביע במקום חבר הכנסת איתן כבל, חבר הכנסת סאלח סעד יצביע במקום חברת הכנסת רויטל סויד.

דוד ביטן: זה לא ועדה משותפת?

דוד ביטן: אם חבר ועדה לא נמצא, חבר כנסת אחר מסיעתו יכול להצביע.

דוד ביטן: לאה ורון אוהבת להגיד מראש מי רשאי להצביע.

דוד ביטן: היא בין היחידות שעושה את זה.

דוד ביטן: כל הכבוד.

<לאה ורון: במקרה דנן יש פה שלושה חברי כנסת מאותה סיעה ורק שניים מהם יצביעו.

דוד ביטן: לאה ורון עושה את זה, וזה דבר נכון לעשות, שכל אחד יידע איפה הוא עומד.

אלי כהן: אדוני היושב-ראש, חבריי חברי הכנסת, ראשי הרשויות, קודם כול אני מברך אותך על קיום הדיון והובלת הנושא הזה.

אלי כהן: אין לי ספק שביכולתך למנוע את הבזבוז הזה.

אלי כהן: יש קונצנזוס ציבורי רחב בעניין סגירת תאגידי המים.

אלי כהן: הצעת החוק שהובלנו בזמנו, חבר הכנסת שמולי ואני וגם "הכל כלול" שהיו שותפים מרכזיים במהלך הזה, הוכיחה שיהיה חיסכון של יותר מ-500 מיליון שקל בשנה כתוצאה מביטול התאגוד, באמצעות דבר אחד: יצירת משק כספי סגור.

אלי כהן: לכן חשובה ההחלטה שאתה מביא היום, אדוני היושב-ראש, בנושא ביטול התאגוד למשך פרק זמן מסוים- -

דוד ביטן: ביטול הצורך להתאגד בנוסף למצב הקיים, שזה לא הגיוני.

אלי כהן: - -מעבר למצב הקיים היום, כאשר בתוך 3 חודשים מהיום נוכל להביא את הצעת החוק הזאת לקריאה שנייה ושלישית.

דוד ביטן: לקריאה הראשונה.

אלי כהן: לא, חשוב שעוד במושב הזה, עד חודש מרץ נביא את זה לקריאה שנייה ושלישית.

דוד ביטן: קודם כול בואו נגמור את הדיונים לקראת הקריאה הראשונה.

דוד ביטן: למען האמת, אלי כהן לוחץ עליי לסיים עם זה.

אלי כהן: 500 מיליון שקל זה לא בכדִי.

אלי כהן: תודה רבה.

דוד ביטן: מכיוון שאתה שר הכלכלה ויודע מה החיסכון- - -

אלי כהן: 500 מיליון שקל זה הרבה כסף, זה נראוּת ציבורית.

לאה פדידה: עוד לא ראיתי שר שכאשר הממשלה תומכת הוא בא לוועדה ואומר את דעתו.

לאה פדידה: זו הפעם הראשונה.

דוד ביטן: מותר לשר לבוא ולהביע עמדה.

סאלח סעד: הוא שר כלכלה מצוין.

דוד ביטן: הוא חבר שלי.

דוד ביטן: מה, נראה לך שהכול הוא פוליטיקה?

דוד ביטן: עוד לפני שהוא הפך להיות חבר כנסת ולפני שהפך להיות שר.

אלי כהן: גם דוד ביטן הוא חבר טוב.

דוד ביטן: קודם כול אומר לי היועץ המשפטי של הוועדה שצריך להצביע על הצורך לפצל.

דוד ביטן: מי בעד הפיצול?

דוד ביטן: ירים את ידו.

דוד ביטן: מי נגד?

דוד ביטן: מי נמנע?

דוד ביטן: בעד – רוב

דוד ביטן: הצעת הפיצול נתקבלה.

<איתי עצמון: ההצבעה הייתה על פיצול סעיפים 1(1) ו-(3), 6(3) ו-10 להצעת החוק.

<איתי עצמון: כעת אגיד אילו תיקונים ייכללו בהצעת החוק המפוצלת, הצעת החוק שתובא לקריאה הראשונה, ככל שמליאת הכנסת תאשר את החלטת הפיצול.

<איתי עצמון: אלה המועדים שרלוונטיים לחובת התאגוד האזורי.

<איתי עצמון: אתקן כבר את התאריך לפי המועד שביקש היושב-ראש.

<איתי עצמון: כל המועדים הרלוונטיים נדחים בשנה.

<איתי עצמון: גם כאן הדחייה תהיה בשנה.

<איתי עצמון: המועדים הקבועים היום, אקרא מתוך החוק העיקרי: "לגבי חברה שהוקמה על ידי רשות מקומית מיום כ"ט בשבט התשע"ד (30 בינואר 2014) עד ליום י"ב בטבת התשע"ח (30 בדצמבר 2017)" – לגבי חברה כזאת המועד הקובע הוא 1 ביוני 2019.

<איתי עצמון: אנחנו גם משנים את המועד שקבוע לסוף החודש הנוכחי, כלומר במקום "30 בדצמבר 2017" יבוא "30 בדצמבר 2018", והמועד הקובע יהיה 1 ביוני 2020.

<איתי עצמון: אלה התיקונים בסעיף ההגדרות.

<איתי עצמון: זה לגבי רשות מקומית שאין לה היום תאגיד מים וביוב, שלא עמדה בחובת התאגוד.

דוד ביטן: תקבע "30 בינואר 2019".

דוד ביטן: הרי באוקטובר יש בחירות לראשות העירייה.

סאלח סעד: מה עם רשויות מקומיות שהחרב מונחת להן עכשיו מעל הצוואר?

דוד ביטן: הכול נדחה.

דוד ביטן: אין חובת תאגוד.

איציק שמולי: אני רוצה להגיד משהו.

איציק שמולי: זה עלה גם בישיבה הקודמת.

איציק שמולי: יש פעולה גם של משרד הפנים – אני לא יודע מה עמדת רשות המים בנוגע לדבר הזה – כאשר יוצאים מכתבים של סחיטה ואיומים מכיוון משרד הפנים.

איציק שמולי: אני יודע מה אני אומר, חבר הכנסת ביטן.

דוד ביטן: רגע, תן לנו לקרוא הכול קודם.

דוד ביטן: אאפשר לך להתייחס בהמשך.

<איתי עצמון: הדחייה תהיה בשנה.

<איתי עצמון: אדוני היושב-ראש, כל שינוי גורר שינויים בכל המועדים.

דוד ביטן: בסדר.

<איתי עצמון: זה הסעיף שמחייב רשויות מקומיות להקים תאגיד מים וביוב לפי הוראה של הרשות הממשלתית למים וביוב.

<איתי עצמון: זה מה שנקרא "חובת התאגוד".

<איתי עצמון: חובת התאגוד הזאת נדחית בשנה.

<חנה פרנקל: וגם יש פטור לרשות מקומית היום בחוק.

<חנה פרנקל: לא נגענו בזה.

<איתי עצמון: סעיף הפטור נותר בעינו.

<איתי עצמון: כאן אנחנו צריכים לשנות את כל התאריכים לשנה.

<איתי עצמון: הסעיף הזה מדבר על שלבי ההקמה של תאגידים אזוריים.

<איתי עצמון: יש מספר שלבי הקמה שקבועים ממש במועדים ספציפיים בחוק וגם אותם צריך לדחות.

<איתי עצמון: נעבור לסעיף 4, שמתקן את החוק לשינוי סדרי עדיפויות לאומיים (תיקוני חקיקה להשגת יעדי התקציב לשנים 2013 ו-2014).

<איתי עצמון: מכיוון שהנוסח שמונח כרגע על שולחן הוועדה חסר, הוא לא לחלוטין מדויק מכיוון שלא קיבלתי לפני הפצת הנוסח את ההתייחסות ממשרדי הממשלה, נצטרך לשנות כאן את התיקון המוצע.

<איתי עצמון: אסביר על מה מדובר.

<איתי עצמון: מדובר על פטור שנותנת רשות המים לתאגידים, פטור מחובת תאגוד אזורי, אם הם עומדים בפרמטרים פיננסיים מסוימים.

<איתי עצמון: גם כאן נצטרך לעשות את כל התיקונים המתחייבים.

<איתי עצמון: אני לא רוצה כרגע להגיד אותם.

דוד ביטן: זה לגבי התאגוד האזורי.

דוד ביטן: מה לגבי העניין, שמנסים לחייב עיריות להתאגד עכשיו, לא בתאגוד אזורי?

איציק שמולי: לא רק לחייב אלא במכתבי סחיטה ואיומים.

איציק שמולי: לא מעבירים להן תקציבים.

דוד ביטן: תרשום בהצעת החוק שלפנינו שאף רשות מקומית שלא מאוגדת בתאגיד מים רגיל, לא אזורי, לא תהיה מחויבת להתאגד.

דוד ביטן: עדיין אין חוק.

דוד ביטן: אני רוצה להבין, זה רק תאגוד אזורי או גם מקומי?

<איתי עצמון: גם מקומי.

דוד ביטן: אם כך, אז אין בעיה.

חמד עמאר: אקרא לך מכתב שקיבלתי כעת.

חמד עמאר: ראש המועצה המקומית דליית אל כרמל קיבל עכשיו מכתב: "לא תקבל את המענק המותנה אם לא תיכנס לתאגיד".

חמד עמאר: אנחנו צריכים להתייחס לזה.

איציק שמולי: במקביל להארכת המועדים חייב לצאת מכתב שלך, אדוני היושב-ראש, ושל כל חברי הוועדה למשרד הפנים ולמנכ"ל משרד הפנים, שמכתבים כאלה לא יישלחו.

חמד עמאר: הנה המכתב לפניי.

חמד עמאר: ניסן כהן ממשרד הפנים שלח לו מכתב: "אתה לא מקבל מענק מותנה אם לא תיכנס לתאגיד".

דוד ביטן: אין בעיה, אני בעד, תהיה הנחיה.

חמד עמאר: שתהיה הנחיה וייצא מכתב למשרד הפנים בנושא הזה.

דוד ביטן: אנחנו הרי רוצים לבטל את תאגידי המים.

דוד ביטן: אתם אמרתם לנו: רבותי, טעות לעשות את זה, תשבו אתנו.

דוד ביטן: אמרנו לכם: בסדר, מוכנים לשבת אתכם, לראות מה ההשלכות, לראות איך מטפלים, איך מגיעים להסדר.

דוד ביטן: אבל מצד שני, אתם לא יכולים לנקוט פעולות.

דוד ביטן: ברור שמשרד הפנים לא יכול, אחרת נקבל החלטה שאין תאגידי מים ונלך כולנו הביתה.

<חנה פרנקל: מנהל רשות המים והביוב יושב פה.

<חנה פרנקל: ככל שזה נוגע לרשות המים- - -

דוד ביטן: לא, מבחינת משרד הפנים.

חמד עמאר: אנחנו מדברים על משרד הפנים.

חמד עמאר: משרד הפנים מתנה מענק בהצטרפות לתאגיד.

<חנה פרנקל: זה עניין של מדיניות.

דוד ביטן: ברור לכם העניין הזה או לא?

<יוסי בנישתי: לא ברור.

חמד עמאר: אנחנו דוחים מועדים בשנה וקובעים שהרשויות המקומיות לא חייבות להתאגד עכשיו.

חמד עמאר: אנחנו מחוקקים את החוק מחדש.

<יוסי בנישתי: דחיית המועדים היא לא דבר חדש.

<יוסי בנישתי: דחו מועדים גם בעבר, בשנים קודמות.

<יוסי בנישתי: אין משהו חדש כאן.

<יוסי בנישתי: הנושא של דליית אל כרמל הוא נושא תקציבי בכלל.

איציק שמולי: שאלתי אותך בישיבה הקודמת ולא קיבלתי תשובה, מאין אתם לוקחים סמכות בחוק לעצור תקציבי סיוע לרווחה, לקשישים, לחינוך.

איציק שמולי: מאין?

איציק שמולי: אין לך סמכות כזו בחוק בכלל, אין לך.

<יוסי בנישתי: הסמכות היא דרך תוכניות הבראה.

<יוסי בנישתי: דליית אל כרמל יוצרת גירעון של יותר מ-10 מיליון שקלים בשנה במשק המים.

<יוסי בנישתי: היום אין חלופה, החוק לא מאפשר שום חלופה אחרת.

חמד עמאר: מענק מותנה בכך שהרשות המקומית תיכנס לתאגיד?

חמד עמאר: הוא לא יקבל מענק מותנה?

חמד עמאר: איך הוא ייצא מכל החובות כאשר אתה מגביל את המענק המותנה ואת כל התקציב שלו בכך שהוא ייכנס לתאגיד מים?

דוד ביטן: יש לנו הצעה.

דוד ביטן: הרי הם פועלים מכוח סעיף 6א, שאנחנו לא מבטלים אותו.

דוד ביטן: אפשר לבטל אותו וזהו.

דוד ביטן: סעיף 6א קובע: "רשות מקומית לא תפעיל בעצמה את שירותי המים והביוב שבתחומה החל בתום שש שנים מיום תחילתו של חוק זה, אלא באמצעות חברה.

דוד ביטן: " נבטל את הסעיף הזה.

<חנה פרנקל: לכאורה אם אתה מבטל את החובה זה משליך גם על התאגידים הקיימים.

דוד ביטן: אנחנו נבטל כרגע את הסעיף ומישהו יבקש רביזיה.

דוד ביטן: תנו לי תשובה.

<לאה ורון: אין מקום לרביזיה כי לא הצבעת על הסעיף.

דוד ביטן: אנחנו נצביע.

<חנה פרנקל: הדברים הרבה יותר פשוטים.

<חנה פרנקל: זה מדיניות.

דוד ביטן: אני רוצה שייתנו לי תשובה, שהם לא ישתמשו בסמכות שלהם.

דוד ביטן: זה הכול.

דוד ביטן: אם לא, אעשה את מה שאני רוצה.

דוד ביטן: עכשיו נצביע על ביטול הסעיף ואז נקרא לרביזיה, שאם הם יסכימו אז לא אבטל את הסעיף.

<נאוה אושר: אני מן הלשכה המשפטית במשרד הפנים.

<נאוה אושר: אדוני, בפתח דבריך אמרת שאנחנו לא מנהלים עכשיו דיון מהותי ועקרוני בעניין הזה.

<נאוה אושר: ברגע שאומרים שמבטלים את הסעיף הזה, שהוא סעיף עקרוני ומהותי, אז אנחנו גם מחויבים לנהל דיון בעניין.

דוד ביטן: אז תעזבו את הרשויות המקומיות עד שנקבל החלטה.

איציק שמולי: אתם מכתיבים מדיניות בשטח.

איציק שמולי: בדיון הקודם ישבו פה חברי כנסת מכל המפלגות.

<נאוה אושר: אנחנו בוודאי לא יכולים להתחייב בשם המנכ"ל.

<נאוה אושר: כמובן אנחנו יכולים להעביר את המסר.

איציק שמולי: המנכ"ל בינתיים לא בא לפה, המנכ"ל בינתיים לא מסתכל בכלל לכיוון של הוועדה, הוועדה לא מעניינת אותו, חברי הכנסת לא מעניינים אותו.

<נאוה אושר: רק אשלים את דבריי.

<נאוה אושר: מאחר והדיון נועד, כפי שנאמר כאן, להארכת מועדים, אנחנו מבקשים שהוא באמת יצטמצם לזה.

<נאוה אושר: לעניין שאר הדברים, אנחנו נעביר אותם למעלה והם ייבדקו.

איציק שמולי: ממש ממש לא.

איציק שמולי: המנכ"ל עושה את מה שהוא רוצה, המנכ"ל "מצפצף" על הוועדה ועל הכנסת.

<חנה פרנקל: סליחה, יש פה בעיית מדיניות.

<חנה פרנקל: היא אקסוגנית לחוק.

<חנה פרנקל: החוק קיים 10 שנים.

<חנה פרנקל: זה מדיניות של משרד, איך הוא מפעיל.

<חנה פרנקל: זה לא כתוב בחוק.

איציק שמולי: את יכולה לעצור את משרד הפנים?

איציק שמולי: אני לא מצליח לעצור את משרד הפנים, הוא עושה את מה שהוא רוצה.

<מירה סלומון: אנחנו לא מסכימים עם מה- - -

איציק שמולי: אנחנו לא מצליחים.

איציק שמולי: הדרך היא לשנות את החוק.

איציק שמולי: הזמנו את מנכ"ל משרד הפנים, הוא אפילו לא בא לפה.

<חנה פרנקל: כאשר מבקשים לתקן את החוק, לבטל את חובת התאגוד, כל התאגידים, כל המצב הקיים, כל הרפורמה עומדת בסימן שאלה.

סאלח סעד: סליחה, אנחנו נמצאים כאן בשביל זה.

סאלח סעד: זו המטרה שלנו.

סאלח סעד: בינתיים משרד הפנים עושה את מה שהוא רוצה, שולח מכתבי התרעה, לא מעביר מים נקיים, לא מעביר כספים לראשי מועצות מקומיות.

סאלח סעד: מה זה צריך להיות?

סאלח סעד: שהמנכ"ל יבוא לפה לתת דין וחשבון.

סאלח סעד: הם לא יעשו את מה שהם רוצים נגד ראשי המועצות המקומיות.

סאלח סעד: ראשי המועצות לא יהיו כלי בידי משרד הפנים, עם כל הכבוד למשרד הפנים.

<לאה ורון: עו"ד פרנקל צודקת, זה מדיניות של משרד.

<לאה ורון: זה מעוגן בחוק?

<מירה סלומון: זה מעוגן בחוק אחר.

<מירה סלומון: לפי החוק רשות מקומית אמורה להיות מתואגדת, אין לי דרך אחרת להיעתר.

דוד ביטן: אולי לא נבטל את הסעיף אלא נשנה את המועדים.

<חנה פרנקל: אני מבקשת מאוד לא לעשות שום תיקון חפוז.

איציק שמולי: זה בשיקול דעת מוחלט.

חמד עמאר: כאשר מדברים עם משרד הפנים, הם אומרים: "אנחנו מחליטים".

חמד עמאר: מנכ"ל משרד הפנים לא שומע לוועדה בכלל.

חמד עמאר: לכן נלך על קביעת מועד.

דוד ביטן: יש הצעה של היועץ המשפטי של הוועדה.

דוד ביטן: נשנה את התאריך של חובת התאגוד לסוף שנת 2018, ואם תביאו לנו התחייבות עד לדיון בקריאה השנייה והשלישית נחזיר את הסעיף להיות כפי שהיה.

סאלח סעד: שתירשם התחייבות בפרוטוקול.

חמד עמאר: שלא יפגעו במענקי איזון ולא בשום דבר אחר.

<חנה פרנקל: ובלבד שישתמע באופן ברור שזה מוּחל על רשויות מקומיות שטרם התאגדו ולא חוזר לחובה המקורית.

דוד ביטן: לעניין רשויות מקומיות שלא התאגדו.

דוד ביטן: נוסיף את הדבר הזה.

<חנה פרנקל: נכון למועד הקובע.

<איתי עצמון: לא, המועד הקובע הוא המועד של התאגוד האזורי.

<חנה פרנקל: בכוונה אני אומרת: נכון להיום.

<איתי עצמון: אז אני לא מבין.

<איתי עצמון: מה התיקון?

<איתי עצמון: אני קורא את סעיף 6א(א) לחוק: "רשות מקומית לא תפעיל בעצמה את שירותי המים והביוב שבתחומה החל בתום שש שנים מיום תחילתו של חוק זה, אלא באמצעות חברה.

<איתי עצמון: " בזה מדובר על החוק המקורי שנחקק ב-2001.

<איתי עצמון: דהיינו, המועד הקובע לעניין חובת התאגוד שכתוב כאן הוא בעצם יולי 2007.

<איתי עצמון: לאחר מכן משנוכחה הממשלה שהמון רשויות מקומיות לא קיימו את חובת התאגוד נקבע סעיף נוסף, שקבע שככל שרשות מקומית לא הפעילה את שירותי המים והביוב שלה באמצעות תאגיד עד 31 ביולי 2013 תהיה חובה על מועצת רשות המים להורות לה להקים חברה עד תאריך מסוים.

<איתי עצמון: התאריך הזה נדחה ונדחה כבר 4 פעמים.

<איתי עצמון: זה המצב המשפטי.

<איתי עצמון: אבל למעשה החוק בנוי כמעט טלאי על טלאי.

דוד ביטן: אנחנו רוצים שהתאריך הזה ישתנה, שלא תהיה חובה, ואז לא יוכלו לנצל את זה.

<מירה סלומון: בהמשך לדבריה של היועצת המשפטית של רשות המים, אני אומרת שבסעיף 6א(א) צריך לקבוע שרשות מקומית שעד למועד פרסום- - -

<לאה ורון: זה מה שעו"ד עצמון אמר.

<לאה ורון: לא זה?

<לאה ורון: אז תגידי את מה שאת חושבת.

<מירה סלומון: רשות מקומית שלא התאגדה עד למועד הפרסום של החוק החדש, של החוק שעכשיו עמלים עליו, לא תחול עליה החובה להתאגד עד המועד הקובע.

<מירה סלומון: באותו סעיף 6א(א).

דוד ביטן: הוספנו: רק אלה שלא התאגדו.

דוד ביטן: ננסח את זה אחר כך.

דוד ביטן: לעורכי-דין אין פה איזו פריבילגיה לדבר בלי הפסקה.

דוד ביטן: יש לך משהו שאת רוצה להוסיף לנו?

<חנה פרנקל: הייתי מציעה במקום זה, מכיוון שאי אפשר להבין את המשמעויות, איך זה משליך על כל החוק---

דוד ביטן: אמרתי: לא עכשיו.

דוד ביטן: תדונו על זה.

דוד ביטן: אמרנו עכשיו בצורה מפורשת.

דוד ביטן: אנחנו נתקן את החוק באופן כזה שרשויות שלא התאגדו עד עכשיו לא תהיה עליהן חובת תאגוד עד סוף שנת 2018.

דוד ביטן: למה?

דוד ביטן: כדי שנוכל לעשות את מה שאנחנו רוצים.

דוד ביטן: תדונו על זה ותעשו מה שאתם רוצים.

דוד ביטן: כך יהיה לקראת הקריאה הראשונה.

<חנה פרנקל: צריך להגיד שלא תוטל עליהן שום סנקציה.

דוד ביטן: תמצאו פתרון.

דוד ביטן: מי בעד?

דוד ביטן: ירים את ידו.

דוד ביטן: מי נגד?

דוד ביטן: מי נמנע?

דוד ביטן: בעד – רוב

דוד ביטן: הצעת החוק נתקבלה ותועבר למליאה לקריאה הראשונה.

דוד ביטן: תדונו על הניסוחים.

<לאה ורון: להצעת ה חוק אין עלות לתקציב המדינה, כך הודיע נציג משרד האוצר.

דוד ביטן: תודה רבה.

דוד ביטן: הישיבה נעולה.